Галоўная перавага дыстанцыйнага навучання ў плане якаснай падрыхтоўкі спецыялістаў (у параўнанні з завочнай формай) заключаецца ў тым, што можна арганізаваць рытмічны вучэбны працэс паміж сесіямі. Праграма пабудавана так, што адначасова студэнты вывучаюць не больш за дзве дысцыпліны. Кожная дысцыпліна падзяляецца на модулі (працягласцю ад 3 да 7 тыдняў), і ў канцы кожнага тыдня студэнты павінны выканаць кантрольнае заданне. Выкладчык правярае гэтае заданне, ставіць адзнаку — і студэнт рухаецца далей.